ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΕΜΕΙΣ ΤΟ ΕΠΙΤΡΕΠΟΥΜΕ ΝΑ ΣΥΜΒΑΙΝΕΙ
ΠΟΛΙΤΙΚΗ ΚΑΙ ΚΟΙΝΩΝΙΚΗ ΙΣΟΤΗΤΑ
ΝΕΑ ΔΗΜΟΣΙΕΥΣΗ
ΟΙ ΕΥΝΟΟΥΜΕΝΟΙ ΤΟΥ ΜΙΔΑ
ΔΗΜΟΣΙΕΥΣΗ
ΠΕΝΗΝΤΑ ΜΕΡΕΣ ΝΩΡΙΤΕΡΑ
Οι κοινωνικές αναταραχές συνεχίζονται στην ήπειρό μας
και ήδη απειλούν την πολιτική σταθερότητα.
Αυτά τα φαινόμενα βίας αναδύονται
σε όλες τις χώρες της Ευρώπης.
Δεν υπάρχει σαφές κίνητρο, συγκεκριμένες απαιτήσεις
ούτε προφανείς ηγέτες.
Αν και με καθυστέρηση, είδαμε επίσης
ότι οι αναταραχές πυροδότησαν επεισόδια.
Αυτό που πλέον αποκαλείται "Ισπανική Εξέγερση"
ξεκίνησε δύο βδομάδες πριν ως μια ειρηνική διαμαρτυρία
για την αύξηση των τιμών στο ρεύμα.
Σταδιακά, χιλιάδες άτομα πήραν μέρος,
άνθρωποι διαφορετικών τάξεων και ιδεολογιών.
Έχουμε μπουχτίσει και κανείς δεν νοιάζεται.
Ακούστε αυτό που θα σας πω. Ήρθε η ώρα σας.
Έχουμε πόλεμο. Ο φόβος θα αλλάξει στρατόπεδο.
Μαζί, είμαστε ασταμάτητοι.
Ασταμάτητοι!
Η οργή, είμαστε η οργή των ανθρώπων.
-Ήρθε κάτι για εμένα; -Ναι.
Αξιότιμε κύριε Χενοβές,
Σας ζητούμε να πουλήσετε όσες μετοχές σας απαιτούνται
για να μας δώσετε 50 εκατομμύρια ευρώ μετρητά.
Καλημέρα.
Προκειμένου να μην πιεστείτε υπερβολικά, σας δίνουμε δέκα μέρες,
από σήμερα, για να ικανοποιήσετε τις απαιτήσεις μας.
Ειδάλλως, αν το προτιμάτε,
θα δεχτούμε πληρωμή σε δόσεις.
Ωστόσο, έχετε υπόψιν ότι είναι αδύνατον
να δεχτούμε ποσό μικρότερο των πέντε εκατομμυρίων ευρώ.
Πιστέψτε μας, κύριε Χενοβές,
δεν έχουμε ίχνος κακής πρόθεσης εναντίον σας.
Σύντομα θα καταλάβετε ότι, όπως κι εσείς,
είμαστε απλώς επιχειρηματίες, αλλά με μια μικρή διαφορά.
Εξειδικευόμαστε σε ένα συγκεκριμένο είδος κερδοσκοπίας,
το οποίο είναι πολύ επικερδές,
αλλά απαιτεί να απαλλαχτούμε από μερικές ηθικές αναστολές.
Γι' αυτό, θα το εκτιμούσαμε
αν δεν εμπλέκατε την αστυνομία στη σχέση μας.
Μόλις αντιληφθείτε και αποδεχτείτε τους όρους,
βάλτε μία αγγελία στη σχετική στήλη της Ομπσερβαδόρ Ναθιονάλ
με τα αρχικά και τη συγκατάθεσή σας.
Ιδανικά, η αγγελία πρέπει να μπει πριν την 1η Οκτωβρίου.
Ειδάλλως,
κάποιος που θα επιλεγεί τυχαία θα πεθάνει τη μέρα εκείνη στην Αβενίδα δε Βαλβανέρα
το ξημέρωμα.
Δεν το γνωρίζουμε το εν λόγω άτομο.
Ούτε κι εσείς.
Μόνο εσείς μπορείτε να το σώσετε.
Με εκτίμηση,
Οι Ευνοούμενοι του Μίδα
Γκλόρια!
Ακόμα εδώ είσαι;
Γεια σας. Σε λίγο φεύγω,
τελειώνω.
-Να το πάρω; -Ευχαριστώ.
Άσ' το στο πίσω δωμάτιο προς το παρόν.
Ένα δώρο είναι, δεν ξέρω τι να το κάνω.
Κύριε;
Ναι;
Θέλετε να αδειάσω τις κούτες;
Όχι, θα το κάνουμε μαζί, Γκλόρια.
Τα περισσότερα είναι έγγραφα. Θα σου πω.
Κάτι άλλο;
Όχι.
Άντε να ξεκουραστείς.
Καληνύχτα.
Μετακομίσατε εδώ πριν από οκτώ μήνες.
Όταν μετακομίζεις, μετακομίζεις.
ΟΙ ΕΥΝΟΟΥΜΕΝΟΙ ΤΟΥ ΜΙΔΑ
Ο ΜΥΘΟΣ ΤΟΥ ΒΑΣΙΛΙΑ ΜΙΔΑ
ΟΡΓΑΝΙΣΜΟΣ ΜΙΔΑΣ
Ο ΕΚΒΙΑΣΜΟΣ ΤΟΥ ΜΙΔΑ
Ο ΠΕΙΡΑΣΜΟΣ ΤΟΥ ΜΙΔΑ
Έλα.
Μπες μέσα!
Καθίστε, δεσποινίς.
Δεν κινδυνεύετε εδώ.
Καλώς ήρθατε.
Απ' όσο γνωρίζω, προσγειωθήκατε πριν λίγες ώρες.
Μάλλον δεν είστε και πολύ χαρούμενη τώρα.
Ευχαριστώ που ήρθατε.
Συνήθως δεν καλύπτω τέτοιου είδους θέματα.
-Δεν είμαι πολεμική ανταποκρίτρια. -Το ξέρω.
Δεν σας επέλεξα γι' αυτό.
Κάνουμε το ίδιο επάγγελμα.
Σας παρακαλώ να ξεκινήσετε την ηχογράφηση.
Συνεργάστηκα με αυτό το εγκληματικό καθεστώς για 28 χρόνια.
Όλο αυτό το διάστημα λέω ψέματα για αυτήν την κυβέρνηση.
Είμαι εδώ μαζί σας, και σύντομα θα είμαι με άλλους δημοσιογράφους,
για να παραδεχτώ την ευθύνη μου σε όλα αυτά.
Χιλιάδες θάνατοι, νεκρά παιδιά
και γενιές που χάθηκαν για πάντα.
Tέτοια ώρα, τέτοια λόγια.
Είναι το μόνο που μπορώ να προσφέρω.
Αυτό και τις πληροφορίες που έχω.
Μία από τις κορυφαίες τράπεζες της χώρας σας
χρηματοδοτεί την κυβέρνηση αυτή εδώ και έξι χρόνια.
Βγάζει τεράστια κέρδη από την πώληση όπλων σ' αυτήν την κυβέρνηση.
Το κάνουν μέσω δύο ευρωπαϊκών και μίας λιβυκής τράπεζας.
Όλες ανήκουν στον όμιλο της Βιομηχανικής Τράπεζας της Μαδρίτης.
Εδώ υπάρχουν όλες οι λεπτομέρειες.
Το χειρότερο είναι ότι δρουν νόμιμα.
Μα η Βιομηχανική Τράπεζα…
Είστε σίγουρος ότι είμαι το σωστό άτομο;
Η εφημερίδα σας έχει καλή φήμη.
Και διάβασα το άρθρο σας για την Κεντρική Τράπεζα.
Παρορμητικό,
αλλά ειλικρινές.
Γιατί τώρα;
Γεννήθηκα εδώ.
Το ίδιο κι ο γιος μου.
Νομίζω πως θα πεθάνω εδώ.
Η κατάσταση μπορεί να χειροτερέψει.
Πάντα.
Δεν μπορώ να κάνω πως δεν το βλέπω.
Μόλις εννέα μήνες πριν,
πολλοί δεν γνώριζαν τον Βίκτορ Χενοβές.
Εν μία νυκτί έγινε πρόεδρος
μίας από τις μεγαλύτερες εταιρείες ΜΜΕ της χώρας.
Μόλις είχε κληρονομήσει, προς έκπληξη όλων,
την αυτοκρατορία του Αντόνιο Μαλβάρ.
Σήμερα, ο Όμιλος Μαλβάρ έχει ξεπεράσει τις δυσκολίες
που ανέκυψαν με τον θάνατο του ιδρυτή του,
ενώ η μετοχή του συνεχίζει να ανεβαίνει.
Βίκτορ Χενοβές.
-Συγχαρητήρια και καλώς ορίσατε. -Ευχαριστώ.
Πρέπει να ρωτήσω…
Γιατί εσάς;
Ας πούμε απλώς ότι…
ΒΙΚΤΟΡ ΧΕΝΟΒΕΣ ΠΡΟΕΔΡΟΣ ΟΜΙΛΟΥ ΜΑΛΒΑΡ
δεν έχω την παραμικρή ιδέα.
Γνωρίζατε καλά τον Αντόνιο Μαλβάρ.
Σίγουρα κάπου πάει το μυαλό σας.
Ο Αντόνιο Μαλβάρ ήταν ιδιαίτερος.
Δεν ήταν ο μέσος επιχειρηματίας.
Πίστευε βαθιά στο σύστημά μας,
κάτι ασυνήθιστο στις μέρες μας.
Πίστευε ότι το κέρδος μπορεί να επιφέρει κοινωνική αλλαγή.
Αλλά δεν πίστευε μόνο στο κέρδος.
Θεωρούσε σημαντικό να είσαι περήφανος για το πώς πλουτίζεις.
Παράδειγμα αυτού είναι η Ομπσερβαδόρ Ναθιονάλ,
η κύρια εφημερίδα του ομίλου.
Ωστόσο, εδώ και πολλά χρόνια, αυτή η παλιά εφημερίδα δεν αποφέρει κανένα κέρδος.
Η Ομπσερβαδόρ Ναθιονάλ έπαιξε
και παίζει σημαντικό ρόλο στη χώρα μετά τη μετάβαση στο δημοκρατικό καθεστώς.
Αυτή η "παλιά εφημερίδα", όπως την αποκαλείτε,
είναι σημαντικό σύμβολο για πολλούς.
Μη βιώσιμο, παρ' όλα αυτά.
Η παλιοσκρόφα!
Είναι και το μόνο ψεγάδι στη διοίκηση του ομίλου που βλέπουν οι ειδικοί.
Η άφιξη του ίντερνετ ανάγκασε κάποιες εταιρείες ΜΜΕ
να κάνουν περικοπές δαπανών.
Εμείς επιμείναμε, επενδύοντας στην ποιότητα και το κύρος μας.
Πάμε, ο Χενοβές περιμένει.
Ελπίζουμε να γίνουμε η κορυφαία ισπανική εφημερίδα,
που θα είναι επικερδής μελλοντικά.
Περιμέναμε μέχρι να επιβεβαιωθούν όλα.
Συγχαρητήρια για τη συνέντευξη.
Είναι έμποροι όπλων. Πουλούν πολλά όπλα.
Σε έναν δικτάτορα.
Τα όπλα εύκολα συνδέονται με τη σφαγή της Αλ Μπάιντα.
Σκοτώθηκαν 200, πάνω από 60 ήταν παιδιά.
Πρόκειται για σημαντική είδηση.
Η τράπεζα αυτή χρηματοδοτεί τον όμιλο εδώ και 15 χρόνια.
Μας έχουν δανείσει εκατομμύρια ευρώ.
Επιπλέον, κατέχει το 4% των μετοχών μας.
Δεν είναι απλή είδηση, είναι βόμβα.
Επιπλέον, η Ομπσερβαδόρ έχει διατηρήσει την καλή της φήμη
επειδή έπεισα πολλούς
να αναλάβουν τα χρέη της. Η Βιομηχανική Τράπεζα είναι μία εξ αυτών.
Ασχολούμαι με αυτό το θέμα εδώ και έξι μήνες.
Είναι τεράστιο σκάνδαλο
και το οφείλω στον Σαΐντ Αλφαάντ.
Αν όλα αυτά είναι αλήθεια,
ανεξαρτήτως των συναισθημάτων σας,
γιατί να το δημοσιεύσουμε;
Εφόσον αυτό μπορεί να μας εμποδίσει
να δημοσιεύσουμε εξίσου σημαντικές ειδήσεις;
Είναι η μόνη σωστή επιλογή.
Ανεξαρτήτως των συναισθημάτων μου
και της θέσης της εταιρείας,
είναι το σωστό.
Πάντα υπάρχουν επιλογές.
Καλώς.
Μόνικα…
Έχω πολλή δουλειά. Γεια σας.
Ευχαριστώ για τη συνάντηση.
Πρέπει να σε προειδοποιήσω,
-θα το δημοσιεύσει κάποιος άλλος. -Έχουν επαληθευτεί οι πληροφορίες;
Μας λείπει η μαρτυρία του διευθύνοντα συμβούλου της γαλλικής τράπεζας.
Σύνδεσμος της Βιομηχανικής.
-Και μερικές ακόμα δηλώσεις… -Ολοκληρώστε το.
Τι κάνεις; Πού το πας;
-Εκεί. Έλα. -Όχι από δω. Από εκεί!
-Ειλικρινά… -Όχι. Πρέπει να το στρίψουμε.
Αυτό μου έλειπε.
Θα βάλω κάτι να πιω.
-Είναι απόγευμα. -Και λοιπόν; Συνταξιούχος είμαι.
Έντεκα χρόνια μαζί, και μόνο αυτό μου άφησε το τομάρι.
Ένα ξεκούρδιστο πιάνο.
-Χαίρομαι που έχεις κέφια. -Ναι, τρελά κέφια.
Με παράτησαν στα 64 μου,
η σύνταξή μου θα μειωθεί κατά 32 ευρώ,
έχω ένα πιάνο που δεν μπορώ να ξεφορτωθώ
και μόλις έμαθα
ότι η μοναχοκόρη μου πάει στη Συρία
όπου πέφτουν βόμβες.
Μία μέρα πήγα. Μην υπερβάλλεις.
Αφού το θέμα αυτό θα εκτινάξει την καριέρα σου, γιατί ανησυχείς;
Δεν θα το δημοσιεύσουν.
Μόνο στο μπλογκ θα μπορέσω να το βγάλω.
-Δώσ' το σε άλλη εφημερίδα. -Δεν θα το πάρουν.
Πολλά έντυπα θα με απορρίψουν.
Θα μου ρίξουν τέτοια λάσπη που δεν θα με ξαναπλησιάσει κανείς.
Αξίζει τον κόπο;
Αν δεν το δημοσιεύσουν άλλοι,
δεν σημαίνει ότι απαλλάσσομαι από το δημοσιογραφικό μου καθήκον.
Θα το παρατούσες για να κρατήσεις τη δουλειά σου;
Γιατί να σώσεις τον κόσμο
διαλύοντας το μέλλον σου ενώ οι άλλοι δεν νοιάζονται;
-Δεν είμαι σαν τους άλλους. -Τι μας λες!
Νομίζεις ότι είσαι καλύτερη.
Ίσως…
Κάποιος πρέπει να το κάνει.
Με κάνεις περήφανη.
Έλα…
Βοήθησέ με αυτό.
Τι σκοπεύεις να κάνεις το πιάνο;
Θα το πουλήσω.
Και μέχρι τότε, θα το 'χεις απέξω.
Δεν ξέρω τι θα το κάνω. Τώρα, βοήθα με να το βγάλω έξω.
Τράβηξέ το προς τα κει.
ΔΟΛΟΦΟΝΟΙ - ΑΠΑΤΕΩΝΕΣ
ΑΙΩΝΙΑ ΑΝΥΠΑΚΟΗ - ΓΑΜΩ ΤΑ ΛΕΦΤΑ ΣΑΣ
Αυτή η γειτονιά δεν φαίνεται και πολύ ασφαλής.
Άλλαξε την τοποθεσία τελευταία στιγμή.
Ποιος ξέρει γιατί;
Πάντα ψάχνει διαφορετικά μέρη,
και παράξενα.
Έτσι είναι αυτή.
Να το.
ΜΠΑΡ ΚΑΣΑ ΣΙΕΡΑ
Να σας περιμένω;
Δεν χρειάζεται.
Θα βρω τον δρόμο.
Ελπίζω μόνο να με αφήσει.
Παρεμπιπτόντως…
Έχω δύο διαρκείας στις θέσεις επισήμων της Ρεάλ.
Τα θέλεις; Εγώ δεν πάω ποτέ.
Ναι, φυσικά.
Θα σ' τα δώσω αύριο.
Καληνύχτα.
Καλό βράδυ. Ευχαριστώ.
Περάστε.
-Καλησπέρα. -Ευχαριστώ.
Βίκτορ Χενοβές, ο άσωτος υιός!
Χοσέ Άλβα…
Καλώς όρισες.
Βιαζόσουν, ε;
Το ονειρευόμουν.
Στο καβούρι αναφέρομαι.
Σωστά.
Η Μαδρίτη έχει γίνει λίγο κιτς.
Προσπαθείτε να γίνετε Νέα Υόρκη.
Έμεινα 15 χρόνια εκεί. Καμία σχέση.
Βρίσκεται εδώ σχεδόν έναν αιώνα.
-Το ήξερες αυτό το μέρος; -Όχι.
Συγγνώμη που έχασα τη στέψη σου.
Σιγά το πράγμα.
Κανείς δεν το περίμενε.
Δεν είχες ακούσει τίποτα;
Υπήρχαν πολλές υποψίες.
Είχα μάθει τις φήμες,
αλλά κανείς δεν είχε μιλήσει ανοιχτά.
Είμαι περήφανη για σένα.
Πώς είσαι;
Τα κουτσομπολιά…
Ντόπα Ντιχιτάλ,
η "βασίλισσα της πλατφόρμας",
επιλέγει την Ισπανία ως εφαλτήριο για την Ευρώπη.
Με έπιασε νοσταλγία.
Ήρθαμε στην Ισπανία για να δώσουμε στον κόσμο αυτό που θέλει.
Όλα εντάξει;
Ευχαριστώ, Σέρχιο.
Έχεις καμιά κοπέλα στον θρόνο;
Η διαχείριση της κληρονομιάς
μου παίρνει όλη την ενέργεια.
Όμως, είμαι καλά.
Ο Τομ;
Χωρίσαμε.
Μπήκε στην πολιτική.
Έγινε βαρετός.
Έχεις δίκιο. Είναι καλύτερα έτσι.
Θυμάσαι τη Βοστόνη;
Περάσαμε καλά εκεί.
Περάσαμε πολύ καλά.
Μένω στην προεδρική σουίτα ενός ξενοδοχείου,
σαν συνταξιούχος ροκ σταρ.
Εγώ και άλλα 11 στελέχη.
Τα μικρά μου.
Έχουμε όλο τον όροφο για πάρτη μας.
Θα σε έχω στον νου μου.
Είστε μικροί,
αλλά ανταγωνιστές.
Μου έλειψες, Χοσέ.
Πρέπει να πάω στο συνέδριο.
Το φαγητό ψήνεται, παιδιά.
Ελένα,
σβήσ' το στις 11:00.
Εντάξει.
Μάτι δεν έκλεισα εχθές, Λουσία.
Όχι.
Όχι, δεν είναι αυτό. Η ευθύνη του προγράμματος
μου προκαλεί άγχος.
Ακριβώς.
Άκου, πες στα παιδιά
να μου στείλουν έναν πίνακα με το πρώτο τρίμηνο.
Θέλω να ξεκινήσω…
Ας μη μας σοκάρει αυτό.
Η πώληση όπλων σε ένα κράτος, είτε συμπαθείς το καθεστώς είτε όχι,
είναι κάτι νόμιμο.
Σχεδόν μισό εκατομμύριο άνθρωποι σκοτώθηκαν στη Συρία, κε Βαλέντε.
Κρύβατε τις συναλλαγές.
Τις "κρύβαμε";
Μιλάτε για τους νεκρούς στη Συρία.
Σας ρωτάω το εξής:
είναι δική μου ευθύνη;
Δεν είναι δικοί μου νεκροί.
Η Βιομηχανική Τράπεζα της Μαδρίτης;
Η οικογένεια Αράνα-Βέλεθ;
Όλοι επωφελήθηκαν από αυτό.
Φυσικά, αλλά όλα ξεκίνησαν το 2014.
Ωστόσο, η πώληση επισημοποιήθηκε πριν από έναν χρόνο.
Κύριε Βαλέντε, γιατί συμφωνήσατε να δώσετε συνέντευξη;
Το 2014
τρεις διαφορετικές εταιρείες
απέκτησαν έκαστη 22% του ενεργητικού της τράπεζάς μου.
Αυτές οι εταιρείες έκτοτε εξαφανίστηκαν.
-Κι αυτές οι εταιρείες… -Αυτές οι εταιρείες
ήταν θυγατρικές της Βιομηχανικής Τράπεζας.
Όλοι το ήξεραν.
Επιβεβαιώνετε ότι η Βιομηχανική Τράπεζα
κατείχε την τράπεζά σας και γνώριζε τις δοσοληψίες
με το καθεστώς της Συρίας από το 2014;
Η απάντηση είναι ναι.
Καριόληδες!
Πηγαίνετε στις επαύλεις σας!
Τι συμβαίνει;
Αξιότιμε κύριε Χενοβές,
Όπως βλέπετε,
η συμφωνία τηρήθηκε από μέρους μας.
Κάποιος πέθανε σήμερα το πρωί.
Πιστεύουμε ότι τώρα θα πειστείτε
ότι σοβαρολογούμε.
Αν δεν επικοινωνήσετε μαζί μας εντός των επόμενων δέκα ημερών,
άλλη μια αθώα ζωή θα χαθεί στις 11 του μηνός στην περιοχή Όπερα.
Ελπίζουμε να είστε καλά στην υγεία σας.
Με εκτίμηση,
Οι Ευνοούμενοι του Μίδα
"Η ιδέα σου είναι άθλια".
Αυτό ακριβώς μου είπαν.
Αυτός είπε "Είναι άθλια, αλλά…"
Άρχισε να το δικαιολογεί…
Βίκτορ, ακούς;
Ναι, απλώς σκεφτόμουν…
Επιθεωρητή Κόντε.
Ευχαριστώ που ήρθατε.
Ελάτε μαζί μου.
Δεν συνηθίζω να κάνω επισκέψεις.
Το ξέρω, αλλά καταλαβαίνετε
ότι για μια τέτοια υπόθεση
δεν ήθελα να πάω στο τμήμα.
Καλέσατε, όμως, την υφυπουργό Ασφαλείας.
Σωστά.
Καθίστε, παρακαλώ.
Η γυναίκα που χτυπήθηκε από το αμάξι ήταν η Σουσάνα Ρουίθ Πλασένθια.
Ήταν 45 χρονών και άφησε πίσω της δύο κόρες,
και οι δύο είναι ανήλικες.
Δεν είχε ιστορικό εγκληματικής δραστηριότητας.
Να δω το γράμμα;
Το πέταξα.
Αλλά κράτησα τον φάκελο. Εδώ είναι.
Όπως είπα στην υφυπουργό Ασφαλείας,
μετά το τροχαίο, μου έστειλαν μέιλ.
Ανέλαβαν την ευθύνη και μου έδωσαν νέα προθεσμία πληρωμής.
Αν δεν πληρώσω, κάποιος άλλος θα πεθάνει σε οκτώ μέρες.
Πολύ περίεργη υπόθεση,
κύριε Χενοβές.
Εκτός από αυτό το μέιλ, δεν έχουμε τίποτα άλλο
που να υποδεικνύει ότι ο θάνατος της Ρουίθ δεν ήταν ατύχημα,
εγκατάλειψη θύματος.
Μπορεί να είναι κάποιος τρελός,
που αναλαμβάνει την ευθύνη ενός ατυχήματος για να επωφεληθεί.
Το γράμμα
ανέφερε συγκεκριμένο τόπο και χρόνο.
Το γράμμα…
που δεν έχουμε.
Κύριε Χενοβές, αυτό…
ό,τι κι αν είναι, μοιάζει με εκβιασμό, και έτσι θα το αντιμετωπίσουμε.
Συνεπώς, θα χρειαστώ τη συνεργασία σας.
Θα σας κάνω μερικές ερωτήσεις για την οικογένεια, το περιβάλλον σας.
Θα πάρει κάποιες ώρες.
Θα ζητήσω από τον εισαγγελέα ένταλμα
παρακολούθησης των επικοινωνιών σας.
Ήθελα να το ξέρετε.
Όλες τις επικοινωνίες μου;
Αν όντως είναι σοβαρό
και θέλετε να λάβει τέλος, έτσι πρέπει να γίνει.
Υπονοείτε ότι φέρω ευθύνη;
Δεν έχω καμία τέτοια πρόθεση.
Το παρουσιάζετε σαν να έχω πρόβλημα
και σας κάλεσα να το λύσετε. Λάθος.
Είναι θέμα δημόσιας ασφάλειας. Δουλειά σας είναι να το λύσετε.
Εγώ απλώς το ανέφερα,
με τον τρόπο που θεώρησα κατάλληλο.
Αυτή είναι η μία οπτική.
Ορίστε.
Τελειώσαμε;
Η γραμματέας μου θα σας συνοδεύσει στην έξοδο.
Ευχαριστώ και πάλι, κύριε Κόντε.
Ευχαριστώ.
Και όλη τη νύχτα;
Ναι, Λάουρα.
Αντί να περνάς χρόνο μαζί του, στέλνεις τους μπράβους σου;
Πώς θα του το πεις; Εγώ δεν θα το κάνω.
Όπως το είπα και σ' εσένα.
Είδε τις διαμαρτυρίες.
Θα του εξηγήσω ότι είναι προληπτικό μέτρο.
Βάζοντας κάποιον να τον παρακολουθεί συνεχώς,
του λες ότι ο κόσμος είναι επικίνδυνος και θέλει να μας βλάψει.
Αυτό λες.
Λάουρα, σε παρακαλώ.
Σταμάτα να διαστρεβλώνεις τα πράγματα.
-Θέλω απλώς να σας προστατέψω. -Έλεος πια…
Πρέπει να φύγω.
Θα έρθουν στις 7:00. Ξέρουν τι να κάνουν.
Πού είναι ο Μάρκος;
Στο δωμάτιό του.
Θα τον φιλήσω και θα του πω τα σχέδια.
Θα τον πάω για ξιφασκία.
Σταμάτησε την ξιφασκία πριν δύο μήνες.
Γιατί σταμάτησες την ξιφασκία;
Συνέβη κάτι;
Βαρέθηκες; Είχες κακούς αντιπάλους;
Μάρκος, συγγνώμη…
Δεν μπορούσα να εξασκούμαι μαζί σου.
Από τότε που έγινα πρόεδρος, δεν έχω χρόνο.
Αλλά μπορείς να ξαναρχίσεις.
Σωστά;
Ή κάτι άλλο. Ποιο άθλημα σ' αρέσει;
Δεν ξέρω.
Να πάρω την καρέκλα;
Έχω διάβασμα.
Η κληρονομιά περιέπλεξε τα πράγματα.
Πάντα μου άρεσε αυτό το σπίτι.
Θα αργήσεις.
Έτσι μεταφέρεστε από τη μία κάμερα στην άλλη.
Είναι εύκολο.
Συνδέονται με το κινητό ή με άλλες συσκευές.
Εντάξει. Οι άντρες σου…
Είναι σε επιφυλακή. Μην ανησυχείτε.
Ο γιος σας είναι σε καλά χέρια.
Πάρτε με αν θέλετε κάτι.
-Κύριε Χενοβές. -Ευχαριστώ.
-Παρακαλώ. -Ευχαριστούμε.
Καλημέρα.
Ο Μάουρο κι ο Χουλιάν είναι δικηγόροι μας.
Η Σίλβια, γραμματέας μου.
Ο Χαβιέρ είναι ο οικονομικός διευθυντής.
Η Ισαμπέλ είναι η διευθύντρια δημοσίων σχέσεων.
Από δω η Μόνικα Μπάεθ, αρθρογράφος.
Καθίστε, παρακαλώ.
Διαβάσαμε προσεκτικά το υλικό που μας στείλατε
σήμερα το πρωί.
Είναι…
ενδιαφέρον.
Ενδιαφέρον;
Όσα αναφέρονται είναι νόμιμα.
Εντελώς νόμιμα.
Είναι "εντελώς" ανήθικα.
Δεν έχει σχέση. Δεν είμαστε θεματοφύλακες της ηθικής.
-Είστε δημοσιογράφοι… -Δεσμευόμαστε ηθικά.
Το χρωστάμε στην εταιρεία, η οποία ταΐζει πολλές οικογένειες,
και τη δική μας.
Αν το δημοσιεύσουμε, θα τις κάνουμε να πεινάσουν.
Απαράδεκτη παραβίαση επιχειρηματικής ηθικής.
Για να το ξεκαθαρίσουμε,
για να προστατεύσετε τη δεοντολογία σας πρέπει να ρημάξουμε τη δική μας.
Έτσι είναι;
Λουίς, είναι πολύ πιο απλό.
Θα κηρύξουμε πόλεμο σε έναν πολύ ισχυρό εχθρό.
Ίσως, αν ήταν πράξη αυτοάμυνας…
Αλλά αυτή θα είναι μια προμελετημένη και αναίτια επίθεση.
Τότε, γιατί μαζευτήκαμε εδώ;
Αν ήταν τόσο απλό, δεν θα το συζητούσαν οκτώ άτομα.
Δεν είναι καλή αιτία η χαλαρή ηθική
μίας από τις κύριες τράπεζες της Ισπανίας;
Ή το ότι υποστηρίζει ένα δολοφονικό καθεστώς;
Το μισό εκατομμύριο νεκροί;
Κι ο Αλφαάντ που διακινδυνεύει για να μιλήσει.
Φυσικά, είναι νόμιμο.
Γι' αυτό πρέπει να δημοσιευτεί.
Χαβιέρ, γίνεται;
Να πάψει η εγγύηση του δανείου μας; Φυσικά.
Και να ακυρωθεί η πίστωσή μας.
Αν μου επιτρέπετε, πρέπει να φύγω.
Έπρεπε να μεταθέσω δύο σημαντικές συναντήσεις.
Ισαμπέλ, αν φύγεις, απολύεσαι.
Αυτή είναι η πιο σημαντική συνάντηση που έχεις.
Επιπλέον, μπορούν να μας μηνύσουν.
-Θα κέρδιζαν; -Δεν ξέρω.
Αλλά θα μας έγδερναν κι αυτοί θα έμεναν αλώβητοι.
Δεν ξέρω, Βίκτορ. Δεν χρειάζονται αυτοί οι θεατρινισμοί.
Ας μου τηλεφωνούσες να μου πεις όχι. Αυτό αρκούσε.
Πάμε, Μόνικα.
Περίμενε.
-Δεν θα τολμούσαν. -Ποιοι δεν θα τολμούσαν;
Οι Αράνα-Βέλεθ. Δεν θα μας έκαναν επίθεση υπό το βλέμμα όλων:
κυβέρνησης, ανταγωνιστών. Είμαστε και πελάτες.
-Όχι, Βίκτορ… -Αλλά…
Πρέπει να κάνουμε μεγάλη φασαρία.
Μεγάλο το θέμα, μεγάλη η προστασία μας και η εμπλοκή τους.
-Βίκτορ, τι λες; -Πρώτη σελίδα.
Πρώτα, στο ίντερνετ,
μετά θα τους βομβαρδίσουμε στην τηλεόραση.
Θα τα δώσουμε όλα.
Έχουμε είδηση.
Η εβδομάδα της Συρίας.
Θα το καλύψουν όλοι, εθνικά και διεθνή μέσα.
Έχουμε είδηση.
Πώς θα δικαιολογήσεις κάτι τόσο παράλογο στο συμβούλιο;
Η Ομπσερβαδόρ Ναθιονάλ είναι διεθνές πρότυπο
καλής δημοσιογραφίας.
Τεράστια επιτυχία για τον όμιλο της νέας εποχής.
Εμπιστοσύνη,
προσδοκίες…
Αύξηση τιμής μετοχής.
-Είναι κάτι που… -Μάουρο, αυτό είναι…
το σωστό.
Δύο μάρτυρες είπαν ότι είδαν ένα κόκκινο Ibiza.
Δεν ξέρουν τη χρονιά.
Περιμένουμε τα αποτελέσματα για την μπογιά στο πόδι του θύματος.
Κόκκινο SEAT στη Μαδρίτη.
Καταχωρήθηκαν περίπου 50.000 τα τελευταία δέκα χρόνια.
Και το γράμμα;
Η εταιρεία κούριερ δεν θυμάται τον πελάτη.
Η υπογραφή ήταν μια μουτζούρα και πλήρωσαν με μετρητά.
Το μέιλ στάλθηκε από ένα ίντερνετ καφέ χωρίς κάμερες.
Ο Χενοβές είπε κάτι για τους συνεργάτες του;
Όχι.
Τον ανακρίναμε όλο το απόγευμα.
Είναι μπερδεμένος όπως εμείς.
Είναι παράλογο, Αλφρέδο.
Η κληρονομιά μάς εξέπληξε όλους.
Κάποια μέλη του συμβουλίου δεν τον συμπαθούν, αλλά…
αυτός ο εκβιασμός δεν κολλάει.
Ο τύπος έχει μία πρώην σύζυγο και έναν δεκάχρονο γιο,
αλλά τον εκβιάζουν με δολοφονίες αγνώστων.
Και μόλις έλαβε την κληρονομιά.
Ποιος περίμενε ότι θα ενέδιδε σε έναν παράλογο εκβιασμό;
Δεν βγάζει νόημα.
Ο Χενοβές δεν μοιάζει με κάποιον που θα πλήρωνε.
Δεν τον κατηγορώ.
Εσύ θα πλήρωνες;
Αν πέθαινε κόσμος…
θα το σκεφτόμουν.
-Το λιγότερο. -Κανείς δεν θα πλήρωνε στη χώρα αυτή.
-Εγώ σ' το λέω. -Λοιπόν…
Έχουμε ένα πλεονέκτημα.
Για πρώτη φορά στα χρονικά,
μας δίνουν μέρα και ώρα δολοφονίας δέκα μέρες νωρίτερα.
Αν θέλετε κάτι από το Ανθρωποκτονιών, πείτε μου.
Ευχαριστώ, Ραούλ, Τούτσο.
Ετοιμάστε τα πάντα.
Θα μαζέψω μια ομάδα σήμερα.
Οι φωτογραφίες είναι από τη σφαγή.
Και…
Όχι, στάσου.
Στο τέλος θα μπει η βιογραφία του Αλφαάντ.
Τα έχω πάρει που η Βιομηχανική Τράπεζα δεν σχολίασε.
Λοιπόν…
Ετοιμάστε το για να βγει στο ίντερνετ.
Να δημοσιευτεί στις 9:00;
Τέλεια.
Στις 9:00.
Εντάξει.
Συγχαρητήρια.
Κρατηθείτε, παιδιά. Το πάρτι τώρα αρχίζει.
Έγινε, κύριε διοικητά.
Ευχαριστώ.
Δέκα από το Ανθρωποκτονιών, 18 από την Αντιτρομοκρατική κι εμείς.
-Όχι κι άσχημα. -Πού είχαμε μείνει;
Θέλουμε άτομο σ' εκείνη την ταράτσα, σωστά;
Σωστά, και πράκτορες σε όλη την πλατεία.
Η ΒΙΟΜΗΧΑΝΙΚΗ ΤΡΑΠΕΖΑ ΤΗΣ ΜΑΔΡΙΤΗΣ ΧΡΗΜΑΤΟΔΟΤΗΣΕ ΤΗ ΣΦΑΓΗ ΤΗΣ ΑΛ ΜΠΑΪΝΤΑ
Σου είπα ήδη όχι.
Δεν ζητάω αύξηση, υπερωρίες,
σύμβαση ή παροχές, κατάλαβες;
Μια γαμημένη αλλαγή βάρδιας μόνο
για να πάω στην οντισιόν!
Καλά, θα δω τι μπορώ να κάνω.
Ευχαριστώ.
Παρακαλώ.
Αύριο…
θα έχουμε πολλή δουλειά.
Έπρεπε να 'σαι με τους δικηγόρους.
Θα αρχίσει να χτυπάει το τηλέφωνό σου και δεν θα σταματάει.
Ας περιμένουμε.
Θα δούμε.
Υποθέτω ότι ξέρεις πως…
αυτό είναι το κύκνειο άσμα μου.
Υπερβάλλεις.
-Ως συνήθως. -Όχι.
Δεν έχω άλλα να δώσω, Βίκτορ.
Μην ανησυχείς.
Δεν θα σε άφηνα να το δημοσιεύσεις.
Η Μόνικα Μπάεθ…
-Ξέρει τι κάνει; -Πάνω απ' όλα, το πιστεύει.
Έχει κότσια.
Πόσο καιρό έχεις να κάνεις σοβαρή σχέση;
Αν είχα τον χρόνο, θα επικεντρωνόμουν στον γιο μου.
Πλέον δεν τον ξέρω.
Έπρεπε να 'μαι με τη γυναίκα μου.
Χωρίσατε τέσσερα χρόνια πριν, όταν σταμάτησες να πίνεις.
Ακριβώς.
Εδώ μπαλκόνι.
Εύα, πήγαινε στο περίπτερο. Όβερ.
Ουρανός 1. Πεδίο ελεύθερο, όβερ.
Ουρανός 2. Πεδίο ελεύθερο κι εδώ.
Ουρανός 3. Όλα εντάξει.
Τα μάτια όλων στην Πλάθα δε Οριέντε.
Ουρανός 4. Όλα εντάξει εδώ. Όβερ.
Κανένα νέο από κάτω;
Εδώ Έδαφος 7. Εντάξει το περίπτερο.
Πλησιάζουμε στη Βεργκάρα.
Έδαφος 4 εδώ.
Ακολουθούμε έναν άντρα με τσάντα προς την Καπουτσίνος. Όβερ.
Έδαφος 4 εδώ. Λάθος συναγερμός. Όβερ.
Περίεργη κίνηση. Βλέπω έναν άντρα στην οροφή του σινεμά.
Ίσως οπλοφορεί. Επαναλαμβάνω, άντρας σε οροφή βορειοανατολικά.
Δεν τον βλέπουμε από εδώ. Έχει κανείς οπτική επαφή;
Μπαλκόνι εδώ.
Επιβεβαιώνω, άντρας στην οροφή.
Δεν φαίνεται αν οπλοφορεί. Όβερ.
Ουρανός 4 εδώ. Δεν βλέπουμε κανέναν από εδώ.
Ουρανός 2. Βλέπουμε τον άντρα στην οροφή του σινεμά.
Είναι οπλισμένος.
-Επαναλαμβάνω, οπλοφορεί. -Να τος.
Προς όλες τις μονάδες. Ανασύνταξη γύρω από το σινεμά.
Ουρανός 2 εδώ. Βλέπουμε τον ύποπτο.
Αναμένουμε εντολές.
Μείνετε στη θέση σας. Μην πυροβολείτε. Τον θέλουμε ζωντανό.
Ουρανός 2. Γεμίζει το όπλο.
Επαναλαμβάνω, γεμίζει το όπλο.
Σηκώνεται. Στοχεύει πολίτες.
Ζητώ άδεια να ρίξω.
-Τον βγάζω από τη μέση. -Μην τον σκοτώσεις.
Ο ύποπτος φεύγει. Επαναλαμβάνω…
Περικυκλώστε το κτίριο τώρα!
Προς όλες τις μονάδες.
Πάμε στο παλιό σινεμά. Φύγαμε!
Εκεί πέρα!
Ο ύποπτος είναι στην Κοστανίγια δε λος Άνχελες.
-Τον έχω. -Βλέπουμε τον ύποπτο.
Αναμένουμε άδεια να πυροβολήσουμε.
Αρνητικό, μη ρίξετε!
Γαμώτο!
-Ακίνητος! -Σταμάτα! Αστυνομία!
-Σταμάτα! -Αστυνομία. Ψηλά τα χέρια.
-Πέσε κάτω, τώρα! -Κάτω!
Προσέξτε, εκρηκτικά!
Όπλο!
-Καλησπέρα. -Κύριε Χενοβές.
Θα αγοράσω την εφημερίδα σήμερα.
Ωραία, Χουάν. Αυτό θέλουμε.
Η επιχείρηση της αστυνομίας ολοκληρώθηκε
και ο φερόμενος τρομοκράτης σκοτώθηκε.
Η Βιομηχανική Τράπεζα
δεν προέβη σε δηλώσεις
για τη φημολογούμενη πώληση όπλων στην κυβέρνηση της Συρίας,
όπως αναφέρει χθεσινοβραδινό άρθρο
της Ομπσερβαδόρ Ναθιονάλ στο ίντερνετ.
Ωστόσο, η είδηση εξαπλώθηκε τάχιστα.
Περίμενε στο αμάξι.
Επιθεωρητή.
Γιατί δεν ανεβήκατε;
Καλά είμαι εδώ, ευχαριστώ.
Ο τρελός σκοτώθηκε.
Δεν θα το έλεγα, κε Χενοβές.
Ναι, ο άντρας είναι νεκρός.
Αλλά δεν ήταν αυτό που περιμέναμε.
Όπως και να 'χει, είναι γεγονός ότι υπήρξε κι άλλο θύμα
την ώρα και στο μέρος που ανέφεραν οι Ευνοούμενοι του Μίδα.
Τι εννοείτε "θύμα";
Ποιος ήταν αυτός;
Τον έλεγαν Μανουέλ Κορόνα.
Τελευταία είχε ανοίξει κάποια εστιατόρια
που έκλεισαν λόγω της κρίσης.
Τον τελευταίο καιρό πνιγόταν στα χρέη και ξαφνικά…
πριν από μία βδομάδα,
πλήρωσε όλα του τα χρέη.
Η γυναίκα και τα παιδιά του εξαφανίστηκαν πριν λίγες μέρες.
Κανένα ίχνος τους.
Δεν οπλοφορούσε; Δεν έριξε στην αστυνομία;
Ναι, οπλοφορούσε.
Αλλά έριξε άσφαιρα.
Όπως και να 'χει, πυροβόλησε.
Η έρευνα βρίσκεται σε εξέλιξη, αλλά όλα δείχνουν
ότι ο Κορόνα χάρισε στην οικογένειά του μια νέα ζωή
και ως αντάλλαγμα αυτοκτόνησε.
Ήρθε στην Πλάθα δε Όπερα και φρόντισε να μη φύγει ζωντανός.
Είχε ένα γράμμα πάνω του.
Για προφανείς λόγους, αυτό είναι αντίγραφο.
Διαβάστε το, απευθύνεται σ' εσάς.
Πρέπει να φύγω, κύριε Χενοβές.
Μπαίνουν κι άλλοι πράκτορες στην έρευνα σήμερα.
Λυπάμαι που το λέω, αλλά αυτή είναι μόνο η αρχή.
Διαβάστε το.
Αξιότιμε κύριε Χενοβές,
Μετά λύπης μας μάθαμε
ότι αποφασίσατε να εμπλέξετε την αστυνομία στη σχέση μας
και να αυξήσετε τα έξοδα της προσωπικής σας ασφάλειας.
Μας παρεξηγήσατε.
Σύντομα θα καταλάβετε ότι η ζωή σας μας είναι πολύτιμη.
Δεν θα κάναμε ποτέ κακό σ' εσάς ή στους αγαπημένους σας
για έναν απλό λόγο.
Το κέρδος σας είναι κέρδος μας.
Σκεφτείτε το, κε Χενοβές.
Αφότου μας πληρώσετε, θα χρειαστείτε τα χρήματα που σπαταλάτε τώρα.
Το δεύτερο θύμα σας σκοτώθηκε όπως αναμενόταν.
Δεν βιαζόμαστε, αλλά για να σας πείσουμε,
στο εξής θα σκοτώνουμε κάποιον κάθε πέντε μέρες.
Εφόσον αποφασίσατε να εμπλέξετε την αστυνομία,
θα μαθαίνετε την τοποθεσία λίγα λεπτά νωρίτερα ή καθώς θα εξελίσσεται το συμβάν.
Μετά τιμής,
Οι Ευνοούμενοι του Μίδα
Υποτιτλισμός: Δέσποινα Πασσαλή